|  |  |
| --- | --- |
|  |  |
|  | |
| **KAUNO MIESTO SAVIVALDYBĖS TARYBA** | | |
| **SPRENDIMAS** | | |
| **DĖL 2019 M. KAUNO MIESTO SAVIVALDYBĖS PROJEKTŲ ATRANKOS IR FINANSAVIMO PROGRAMOS „INICIATYVOS KAUNUI“ SRIČIŲ IR PRIORITETŲ PATVIRTINIMO** | | |
| 2018 m. spalio 9 d. Nr. T-495 | | |
| Kaunas | | |

Atsižvelgdama į Kauno miesto savivaldybės projektų atrankos ir finansavimo programos „Iniciatyvos Kaunui“, patvirtintos Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“, 6 punktą ir Kauno miesto savivaldybės 2018–2020 metų strateginį veiklos planą, patvirtintą Kauno miesto savivaldybės tarybos 2018 m. vasario 6 d. sprendimu Nr. T-4 „Dėl Kauno miesto savivaldybės 2018–2020 metų strateginio veiklos plano patvirtinimo“, Kauno miesto savivaldybės taryba n u s p r e n d ž i a:

1. Patvirtinti 2019 m. Kauno miesto savivaldybės projektų atrankos ir finansavimo programos „Iniciatyvos Kaunui“ sritis ir prioritetus:

1.1. bendrosios gyventojų kultūros ugdymo sritis:

1.1.1. įtraukios kultūros skatinimas;

1.1.2. tarptautiniai tęstiniai miesto įvaizdį kuriantys renginiai;

1.1.3. projekto „Kaunas – Europos kultūros sostinė 2022“ įgyvendinimas;

1.2. socialinių paslaugų plėtros sritis:

1.2.1. socialinių paslaugų vaikui ir šeimai plėtra;

1.2.2. prevencinių priemonių ir paslaugų teikimas bendruomenėje;

1.3. fizinio aktyvumo ir sporto plėtojimo sritis:

1.3.1. vaikų ir jaunimo sporto meistriškumo skatinimas;

1.3.2. aktyvaus laisvalaikio ir fizinio aktyvumo veiklų organizavimas;

1.3.3. Kauno, kaip sporto miesto, įvaizdžio gerinimas;

1.4. jaunimo įgalinimo ir vaikų užimtumo sritis:

1.4.1. Kauno, kaip aktyvaus jaunimo miesto, įvaizdžio gerinimas;

1.4.2. vaikų ir moksleivių užimtumo organizavimas;

1.5. nevyriausybinių organizacijų ir bendruomeninės veiklos stiprinimo sritis:

1.5.1. miesto bendruomenės sutelktumo skatinimas;

1.5.2. nevyriausybinių organizacijų stiprinimas, organizacinė parama, partnerystės ir tinklaveikos skatinimas;

1.6. paveldosaugos, investicijų ir turizmo paslaugų plėtojimo sritis:

1.6.1. kultūros paveldo objektų išsaugojimas;

1.6.2. miesto architektūrinio ir urbanistinio įvaizdžio gerinimas;

1.6.3. miesto investicinio patrauklumo didinimas, atvykstamojo ir vietinio turizmo skatinimas.

|  |  |  |
| --- | --- | --- |
| Savivaldybės meras |  | Visvaldas Matijošaitis |